Diari Oficial de la Generalitat Valenciana


Sumari del DOGV 5023, del 08-06-2005 (2005/5942)

RESOLUCIÓ de 13 de maig de 2005, de la Conselleria de Benestar Social, per la qual es dóna publicitat als crèdits que han de finançar els premis convocats per mitjà de l'ORDE de 26 de novembre de 2004, de la Conselleria de Benestar Social per la qual es convoca el I Premi BUPI, Bones Pràctiques per a la Integració (DOGV núm. 4.901, de 13 de desembre de 2004).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/5942


Data del document
:   13-05-2005

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * integració social
    * alumnat
    * diferència cultural
    * integració dels migrants
    * distinció honorífica
    * premi cultural
    * centre d'ensenyament

RESOLUCIÓ de 13 de maig de 2005, de la Conselleria de Benestar Social, per la qual es dóna publicitat als crèdits que han de finançar els premis convocats per mitjà de l'ORDE de 26 de novembre de 2004, de la Conselleria de Benestar Social per la qual es convoca el I Premi BUPI, Bones Pràctiques per a la Integració (DOGV núm. 4.901, de 13 de desembre de 2004). [2005/5942]
  
L'Orde de 26 de novembre de 2004, de la Conselleria de Benestar Social per la qual es convoca el I Premi BUPI, Bones Pràctiques per a la Integració (DOGV núm. 4.901, de 13 de desembre del 2004), va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, quedant condicionat el finançament de tal premi a l'aprovació dels crèdits corresponents.
  
Aprovada i publicada la Llei 14/2004, de 29 de desembre, de Pressupostos de la Generalitat Valenciana per a l'exercici 2005 (DOGV núm. 4.915, de data 31 de desembre de 2004), d'acord amb allò que s'ha preceptuat en l'article 47.11 del text refós de la Llei d'Hisenda Pública de la Generalitat Valenciana, aprovada pel Decret Legislatiu de 26 de juny de 1991, escau donar publicitat als crèdits i a les línies de subvenció destinades al finançament del premi regulat i convocat per l'Orde de 26 de novembre de 2004, de la Conselleria de Benestar Social, ja citada.
  
En virtut d'això i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana i el Decret 120/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria de Benestar Social (DOGV núm. 4.543 de 14 de juliol del 2003), resolc:
  
Primer
  
Donar publicitat al crèdit pressupostari i la línia de subvenció destinada a finançar la convocatòria del I Premis BUPI, Bones Pràctiques per a la Integració, en l'Orde de 26 de novembre del 2004, de la Conselleria de Benestar Social (DOGV núm. 4.914, de 30 de desembre de 2004), que es relaciona a continuació, a càrrec del programa pressupostari 94.58.42.3562.615.03.8 Integració de la Immigració.
  
- Denominació: Premis BUPI, Bones Pràctiques per a la Integració
  
- Línia de subvenció: T6302
  
- Consignació pressupostària: 18.000,00 €
  
- Procedència i quantia dels fons:
  
Propis no condicionats: 18.000,00 €
  
Segon
  
El crèdit publicat té el caràcter de màxim, no podent ampliar-se el premi una vegada esgotat, circumstància esta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es vera modificat este crèdit, la seua modificació haurà de ser publicada mitjançant una resolució en el Diari Oficial de la Generalitat Valenciana.